**9. МЕЂУНАРОДНИ ФОРУМ О САРАДЊИ**

14-15. новембар 2024. године

Центар за културу “Семберија”

Бијељина, Република Српска

Поштовани,

Развојна агенција Србије и Развојна агенција Републике Српске, уз подршку Привредне коморе Србије и Привредне коморе Републике Српске, позивају Вас на **9. Међународни форум о сарадњи** који ће се одржати 14. и 15. новембра 2024. године у Бијељини, Република Српска.

Циљ Форума је размена информација и искуства, едукација малих и средњих предузећа кроз представљање примера добре праксе као и промовисање програма подршке за МСП, као и успостављање нових пословних контаката и будуће сарадње. С тога ће овај догађај на једном месту окупити привреднике из земаља региона, представнике државних институција, привредних комора, развојних агенција, иновационих центара, као и других организација које пружају подршку привреди и локалном развоју.

У оквиру Форума биће одржани панели на тему обновљивих извора и циркуларне економије, дигитализације и аутоматизације у прехрамбеној инудстрији, регионалног развоја као и изазовима у едукацији и расположивости радне снеге. Као део активности Европске мреже предузетништва (ЕЕН) другог дана Форума, 15. новембра, предвиђени су међународни пословни сусрети за компаније и кластере са циљем умрежавања и стицања нових пословних партнера.

Учешће на Форуму је бесплатно за све учеснике. Пријаву за учешће на Форуму и међународним пословним сусретима можете извршити дo 13. новембра 2024. године путем линка:

**https://9th-international-cooperation-forum-2024.talkb2b.net/**

Прошле године Форум је одржан у Нишу 2. и 3. новембра и окупио је више од 250 компанија, представника кластера, локалних заједница, привредних комора и других институција из Републике Српске, Србије, Словеније, Хрватске, Црне Горе, Северне Македоније, Француске, Немачке, Мађарске и других земаља. У оквиру форума, под окриљем Европске мреже предузетништва (ЕЕН), одржано је више од 600 b2b пословних сусрета, а одржан је и већи број пратећих догађаја.

За сва додатна питања можете нам се обратити на [een@ras.gov.rs](mailto:een@ras.gov.rs)

У нади да ћете прихватити наш позив, срдачно вас поздрављамо.